*****
ΚΑΝΟΝΙΣΜΟΣ (ΕΟΚ) αριθ. 3264/90 ΤΗΣ ΕΠΙΤΡΟΠΗΣ
της 12ης Νοεμβρίου 1990
για την τροποποίηση του κανονισμού (ΕΟΚ) αριθ. 3987/89 που καθορίζει για την περίοδο από 1ης Ιανουαρίου έως 31 Δεκεμβρίου 1990 τη μέγιστη ποσότητα ορισμένων προϊόντων του τομέα των λιπαρών ουσιών που διατίθενται στην κατανάλωση και εισάγονται στην Ισπανία και Πορτογαλία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας,
τον κανονισμό (ΕΟΚ) αριθ. 476/86 του Συμβουλίου της 25ης Φεβρουαρίου 1986 για τη θέσπιση των γενικών κανόνων του καθεστώτος ελέγχου των τιμών και των ποσοτήτων που διατίθενται στην κατανάλωση στην Ισπανία και Πορτογαλία όσον αφορά ορισμένα προϊόντα του τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1920/87 (2), και ιδίως το άρθρο 16,
Εκτιμώντας:
ότι το άρθρο 1 παράγραφος 3 του κανονισμού (ΕΟΚ) αριθ. 1184/86 της Επιτροπής της 21ης Απριλίου 1986 για τη θέσπιση των λεπτομερειών εφαρμογής του καθεστώτος ελέγχου τιμών και των ποσοτήτων που διατίθενται στην κατανάλωση στην Ισπανία όσον αφορά ορισμένα προϊόντα του τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 1726/87 (4) προβλέπει αναθεώρηση ανά τρίμηνο ισοζυγίου προβλέψεων·
ότι οι ανάγκες εφοδιασμού της πορτογαλικής αγοράς αποδείχθησαν σημαντικότερες απ' ό,τι είχε προβλεφθει για το έτος 1990· ότι πρέπει, συνεπώς, να τροποποιηθεί ο κανονισμός (ΕΟΚ) αριθ. 3987/89 (5), όπως τροποποιήθηκε τελευταία από τον κανονισμό (ΕΟΚ) αριθ. 1622/90 (6)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 3987/89 τροποποιείται ως εξής:
Στο άρθρο 1 παράγραφος 2 στοιχείο γ) και στο άρθρο 2 παράγραφος 2 στοιχείο γ), η ποσότητα «45 000 τόνοι» αντικαθίσταται από την ποσότητα «50 000 τόνοι».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Νοεμβρίου 1990.